पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण को रोकने लिए प्रदेश में 5 मई से 18 से 44 साल के युवाओं का वैक्सीनेशन शुरू हो गया है। 5 और 6 मई को शहर में केवल एक केंद्र में 100-100 युवाओं को टीके लगाए। 8 और 10 मई को दो केंद्रों में वैक्सीनेशन होगा। दोनों केंद्र में एक दिन में 280 टीके लगाए जाएंगे। इसके लिए ऑनलाइन साइट शुक्रवार शाम 6 बजे खोली। 10 मिनट में ही 560 लोगों ने टीके लगाने बुकिंग कर दी।
शहर में 5 और 6 मई को केंद्रीय विद्यालय में 18 से 44 साल के युवाओं का टीकाकरण किया। इन केंद्रों पर दो दिन में 200 युवाओं का टीके लगाने का टारगेट रखा था। इसमें से 191 लोगों ने टीके लगाए। 8 मई को एक केंद्र और बढ़ाया है। केंद्रीय विद्यालय के साथ एक्सीलेंस स्कूल में भी टीकाकरण होगा। इन दोनों केंद्राें पर 8 मई को 280 तथा 10 मई को 280 लोगों का टीकाकरण किया जाएगा। इसके लिए ऑनलाइन साइट शुक्रवार शाम 5 बजे खोली गई थी। साइट खुलते ही 8 और 10 मई के लिए युवाओं ने बुकिंग कर दी है। दोनों दिन के लिए 560 स्लॉट महज दस मिनट में ही बुक हो गए।
9 हजार 570 डोज है वैक्सीन
जिले में वैक्सीन उपलब्धता के अनुसार डोज लगाए जा रहे हैं। वर्तमान में जिले में 9 हजार 570 डोज वैक्सीन है। इनमें से को- वैक्सीन 3 हजार 650 उपलब्ध है। युवाओं को को-वैक्सीन लगाई जा रही है। इसके अलावा कोविशील्ड के भी 5920 डोज हैं। जिले में 18 से 44 साल के युवाओं के अलावा 45 साल से अधिक के लोगों को भी वैक्सीन का प्रथम और सेकंड डोज भी लगाया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn